open-index/open-wikipedia-markdown huggingface dataset:
Mujawar Ahmad Ziar

**Mujawir Ahmad Ziar** ps:مجاوراحمد زيار (født 1937 i Mazina i Hisarak-distriktet av Nangarhar-provinsen) er en afghansk akademiker og tidligere professor ved Universitetet i Kabul med fagområdene språk og estetikk. 

Han er filolog, antropolog og forsker innen språk og historie. Ziar var kollega av den norske orientalisten Georg Valentin von Munthe af Morgenstierne. Sammen forsket de på over ca. 100 dialekter i de gamle afghanske språkene. 

## Liv og virke
### Tidlig liv og utdanning
Ziar ble født i 1937 i en fattig familie i den østlige delen av Afghanistan. Han begynte utdanningen da han var syv år i hjembygda Mazina. Etter fullført grunnskole og religiøse studier dro han til Kabul for å gå på ungdomsskole mens han jobbet for å tjene til livets opphold for seg selv og sin mor, som var enke. 

Han startet ved en kveldsskole i Ibn-e-Sina Institut i Kabul og fullførte med gode karakterer. I 1962 ble han immatrikulert på Universitetet i Kabul ved fakultetet for språk og humanistiske fag. 

### Karriere
Han fullførte studiene mens han deltok i et språklig kartleggingsprosjekt for UNESCO. På prosjektet deltok også lærere fra Universitetet i Kabul og utenlandske orientalister som Morgenstierne. I løpet av prosjektet kartla de ca. 100 dialekter av to hovedspråkene i Afghanistan, pasjto og dari, og noen av de gamle språkene som er utdødd idag.

På grunn av sitt bidrag til fikk han et stipend til Bern-universitet av det afghanske kunnskapsdepartementet fra 1966 til 1972. Her tok han mastergrad i aryansk og iransk filologi og doktorgrad i litteratur og sosialantropologi. Deretter flyttet han tilbake til sitt hjemland og fikk et professorat ved Kabul-universitetet, hvor han grunnla filologiske og antropologiske avdelinger, og foreleste om pasjtolitteratur. Fra 1984 til 1986 var han gjesteforeleser i Midtøsten- og Afghanistan-studier ved Humboldt-Universität i Berlin. Fra 1994 til 1996 var han professor ved Peshawar-universitetets språkavdeling, og ansvarlig for master- og ph.d.-studier.

Professor Ziar er den nest mest kjente afghanske akademiske forfatteren etter historikeren Allama Habibi. Ziar har skrevet over femten vitenskapelige og pedagogiske bøker basert på sine feltarbeider. I tillegg har han forfattet 30 skjønnlitterære og poetiske bøker. Hans siste bok, som ble utgitt i 2013, dreier seg om etymologien i det afghanske språket pasjto ordforråd, og sammenholder den med den etymologiske tidslinjen i Hellas.

## Bibliografi
Professor Ziar har en omfattende akademisk og skjønnlitterær bibliografi. Listen er ufullstendig.
# Navnedanning på pasjto
# Pasjto-grammatikk
# Leksikologi
# Hvordan skriver man pasjto-dikt?
# Pasjto og pasjtunere i lys av filologi og arianologi
# Synonymordbok for pasjto
# Nyord i pasjto
# Ordbok Engelsk-pasjto
# Khushal Khan Khattaks litterære språk
# Grunnleggende lingvistikk
# Fonologi og pasjto-grammatikk
# Den skjulte skatten (oversatt til tysk)
# De begynnende melodiene (skjønnlitteratur)
# Innerste vondt og melodiene (skjønnlitteratur)
# Idé og liv
# Ideer og deres effekter
# Tro og forståelse
# Ild og blod
# Sørgeskrik og sang
# Min verden
# Kjærlighet og hjerteblod (roman)

## Referanser
Centre d’expérimentation du Pacifique

**Centre d'expérimentation du Pacifique** (CEP) var Frankrikes organisasjon for atomprøvesprengninger i Fransk Polynesia. Den ble etablert i 1962 og gjennomførte prøvesprengninger fra 1966 til 1996.

CEP ble etablert i 1962 som ledd i utviklingen av fransk kjernevåpenkapasitet. Hovedbasen lå i Papeete på Tahiti. Prøvesprengningene ble utført på atollene Moruroa og Fangataufa sør i Tuamotuøyene. Fra 1966 til 1996 gjennomførte CEP 193 atomprøvesprengninger, 46 av disse atmosfæriske, de øvrige underjordiske.

## Referanser


## Eksterne lenker
* ''Tableau récapitulatif des essais aériens en Polynésie (1966-1974)'' , *Moruroa, mémorial des essais nucléaires français*, Assemblée de la Polynésie française (fransk)
* ''Liste des essais nucléaires souterrains 1975-1996'' , *Moruroa, mémorial des essais nucléaires français*, Assemblée de la Polynésie française (fransk)
* Le Centre d'expérimentation du Pacifique (CEP), L'établissement de communication et de production audiovisuelle de la défense (ECPAD) (fransk)
* Le Centre d'expérimentation du Pacifique (1963-1974), L'établissement de communication et de production audiovisuelle de la défense (ECPAD) (fransk)
Liste over høyeste punkt i norske kommuner

**Kommunetopper** er en oversikt over Norges kommuners høyeste punkt.

## Kilder
* Høyder er hentet fra 

* Primærfaktor er hentet fra 

* Sekundærfaktor er hentet fra 
*Høyeste fjell/punkt i hver kommune . Kartverket
Csongrád-Csanád

**Csongrád-Csanád** (før 4. juni 2020 kalt **Csongrád**) er et fylke (megye) i det sørøstlige Ungarn. Fylket ligger i Dél-Alföld (Det sørlige slettelandet) og deles av elven Tisza. Fylket grenser mot landene Serbia og Romania, og mot de ungarske fylkene Bács-Kiskun, Jász-Nagykun-Szolnok og Békés.

I fylket er det 60 byer/tettsteder og fylkeshovedstaden er Szeged. 

## Demografi
Etter at den ottomanske okkupasjonen av Ungarn var over i 1715, var fylket nesten ubebodd. Befolkningstettheten var nede i mindre enn 5/km2. I det 18. og 19. århundre, ble fylket befolket på nytt av etniske ungarere fra de relativt overbefolkede nordlige og vestlige fylkene i kongedømmet Ungarn. I 2019 er fylket hjem for  mennesker, av dem bor ca.  mennesker bor i storbyene Szeged og Hódmezővásárhely. 

## Geografi

Området hvor Csongrád-Csanád ligger er flatt. Fylket har et høyt antall timer med sol og god jord, noe som gjør fylket til det viktigste jordbruksområdet i Ungarn. De mest kjente jordbruksproduktene er paprika fra Szeged og løk fra Makó, men produksjonen av korn, grønnsaker og frukt er også betydelig. Halvparten av løk, paprika og grønnsakene produsert i Ungarn kommer fra Csongrád fylke. Fylket er også rikt på olje og naturgass.

Fylkets høyeste punkt er Ásotthalom (125 m) og det laveste er Gyálarét (78 m; laveste punkt i Ungarn).

### Større byer

* Szeged
* Hódmezővásárhely

### Byer
* Szentes
* Makó
* Csongrád
* Sándorfalva
* Kistelek
* Mindszent
* Mórahalom
* Csanádpalota

### Bygder

*Algyő
*Ambrózfalva
*Apátfalva
*Árpádhalom
*Ásotthalom
*Baks
*Balástya
*Bordány
*Csanádalberti
*Csánytelek

*Csengele
*Derekegyház
*Deszk
*Dóc
*Domaszék
*Eperjes
*Fábiánsebestyén
*Felgyő
*Ferencszállás
*Földeák

*Forráskút
*Királyhegyes
*Kiszombor
*Klárafalva
*Kövegy
*Kübekháza
*Magyarcsanád
*Maroslele
*Mártély
*Nagyér

*Nagylak
*Nagymágocs
*Nagytőke
*Óföldeák
*Ópusztaszer
*Öttömös
*Pitvaros
*Pusztamérges
*Pusztaszer
*Röszke

*Ruzsa
*Szatymaz
*Szegvár
*Székkutas
*Tiszasziget
*Tömörkény
*Üllés
*Újszentiván
*Zákányszék
*Zsombó

## Referanser


## Eksterne lenker
*
Københavns omegns storkrets

**Københavns omegns storkrets** er en valgkrets ved folketingsvalg i Danmark.

Københavns omegns storkrets ble opprettet ved kommunereformen den 1. januar 2007. Storkretsen omfatter det meste av den tidligere Københavns amtskrets. De tidligere kommunene Ledøje-Smørum, Værløse og Søllerød ble overført til Nordsjællands storkrets. Dragør og Tårnby kommuner, den tidligere Amager krets, ble overført til Københavns storkrets, som ellers består av Københavns og Frederiksberg kommuner.

Partiene kan nominere én kandidat fra hver oppstillingskrets i storkretsen. Samme kandidat kan nomineres fra flere oppstillingskretser. Oppstillingskretsene følger kommunegrensene, men kan bestå av flere kommuner. De åtte oppstillingskretsene i Københavns omegns storkrets er (med kommuner i parentes):

*Gentofte krets (Gentofte)
*Lyngby krets (Lyngby-Taarbæk)
*Gladsaxe krets (Gladsaxe)
*Rødovre krets (Rødovre og Herlev)
*Hvidovre krets (Hvidovre)
*Brøndby krets (Brøndby, Ishøj og Vallensbæk)
*Taastrup krets (Albertslund og Høje-Taastrup)
*Ballerup krets (Ballerup)

Sammen med Københavns storkrets, Nordsjællands storkrets og Bornholms storkrets inngår Københavns omegns storkrets i Landsdel Hovedstaden. Landsdelene brukes for statistiske formål ved tildeling av antall kretsmandater og beregning av tilleggsmandater (utjevningsmandater).

## Folketingsvalget 2015
Med 368&nbsp;506 stemmeberettigede hadde storkretsen en valgdeltagelse på 85,3 %:

Følgende kandidater ble valgt til Folketinget:

## Folketingsvalget 2011
Med 363&nbsp;143 stemmeberettigede hadde storkretsen en valgdeltagelse på 88,1 %:

Følgende kandidater ble valgt til Folketinget:

## Referanser
Valderøy prestebolig

**Valderøy prestebolig** (offisielt Giske prestebustad) ligger på Valderhaugstranda, Valderøy i Giske kommune, Møre og Romsdal. Huset er et av de eldste på Valderøya og tilhørte opprinnelig Løeg-garden, som ligger helt nede ved stranda mot Valderhaugfjorden og Ålesund. 

Valderøy prestebolig er i en og en halv etasje, reist i tre. Sørfløyen er imidlertid i mur, og har i nyere tid tjent som brannsikkert oppbevaringssted for kirkekommunens arkiv. I tidligere tider var dette et fyrfundament. Deler av huset var opprinnelig fyrvokterbolig, men har blitt utvidet atskillige ganger. I øst er det også tilbygget en ark mot Valderhaugfjorden. På samme side går den gamle vegen med trapper ned fra prestegårdshagen langs steingjerdet mot Løeg-garden til prestegårdens naust nede ved fjorden.

På motsatt side av boligen, mot vest, er det et mindre hageanlegg og et større uthus mot hovedvegen («Nedstevegen»).

Huset er sefrak-registrert og er et viktig regionalt og lokalt kulturminne.

## Kilder
*Giske prestebustad hos Opplysningsvesenetes fond
Mads Holger

**Mads Holger Norgaard Madsen** (født 25. oktober 1977, død 4. juli 2016) var en dansk journalist og skribent. Han var kjent for sin flamboyante stil og konservative holdning til kultur, kristendom og klassisk dannelse.

## Liv og virke
Han vokste opp på Nørrebro i København hos sin mor, Mette Norgaard Madsen, som var sykepleier. Faren var den skotsk-danske kunstneren John Little. Han vokste opp uten noen særlig kontakt med faren, som ble dømt for å ha smittet to svenske kvinner med HIV i 2001, men døde før han fikk sonet straffen.

Mads Holger begynte i 1996 som redaktør i lokalavisen *Rendestenen*, som ble utgitt av Jacob Ludvigsen i Pisserenden-kvartalet i København. Fra 2002 til 2004 utgav Mads Holger mote- og livsstilsmagasinet *Ping*. Han var på denne tiden bosatt i utlandet. Han tok deretter en bachelorgrad i teologi ved Københavns Universitet. I 2009 etablerte han nattklubbkonseptet Klub JET, hvor 150 utvalgte gjester betalte for å reise med Mads Holger på et privatchartret fly til nattklubber og luksushoteller i ulike storbyer.

I 2011 ble han programleder for *Skriftestolen*, et ukentlig program om tro og eksistens, på Radio24syv. Han har også laget programseriene *Du må kalde mig Mads Holger*, *Mads Holger i Herning* og *Mads Holgers Svanesang* på samme radiokanal. Han var spaltist og debattant i blant andre *[[Politiken]]*, *[[Dagbladet Information]]* og *[[Berlingske]]*.

Han debuterte med romanen *Alle går rundt og forelsker sig* i 2008. Han utgav senere bøkene *Udenfor citat* med sin tidligere ektefelle Paula Larrain i 2008, *Bladguld* i 2012 og *Vorherre bevares* i 2015. Flere av bøkene hadde selvbiografiske trekk.

Ved folketingsvalget i 2015 var han kandidat for Det Konservative Folkeparti i Københavns omegns storkrets, etter å ha blitt nominert fra Ballerup, Glostrup og Hvidovre kretser. Han fikk 977 personlige stemmer, fjerde flest av de fem konservative kandidatene i storkretsen. Det ene konservative mandatet i storkretsen gikk til Rasmus Jarlov. Etter valget ble han truet med eksklusjon for negative uttalelser om eget parti, men valgte selv å melde seg ut.

Etter hans død produserte lillesøsteren Olivia Norgaard Skov dokumentarfilmen *Mads Holger – til farvel*.

## Referanser


## Eksterne lenker
*
Landstingsvalget på Grønland 2014

**Landstingsvalget på Grønland 2014** ble avholdt over hele Grønland den 28. november 2014, og valgte 31 representanter til Grønlands landsting for perioden 2014–2018. Representantene blir valgt i 12 valgkretser.

Det seneste valget til Landstinget ble holdt i mars 2013. Etter at statsminister Aleqa Hammond fra Siumut ble anklaget for misbruk av offentlige midler, trakk partiet Atassut seg fra regjeringen den 1. oktober 2014. Dette medførte at regjeringens flertall i Landstinget opphørte. Opposisjonspartiet Inuit Ataqatigiit avviste samtidig å inngå i regjeringsforhandlinger med Siumut. Samme dag trakk Hammond seg som partiformann i Siumut, og utskrev nyvalg til Landstinget. Kim Kielsen ble fungerende partiformann og statsminister.

I motsetning til valgkampen året før, som var preget av ideologiske skillelinjer og «en skarp og uforsonlig tone mellom blokkene», var valgkampen i 2014 preget av de økonomiske problemene og behovet for brede politiske forlik.

Til tross for valgets største tilbakegang, forble Siumut det største partiet med 34,3 % av stemmene. Både Siumut og Inuit Ataqatigiit fikk 11 mandater i Landstinget. Partii Inuit mistet sin representasjon i Landstinget, mens Demokraatit økte fra 2 til 4. Den tidligere Siumut-statsministeren Hans Enoksens parti, Partii Naleraq, fikk 3 mandater.

Sara Olsvig fra Inuit Ataqatigiit fikk flest personlige stemmer med 5&nbsp;825, etterfulgt av Kim Kielsen fra Siumut med 4&nbsp;604 og Hans Enoksen fra Partii Naleraq med 2&nbsp;425 personlige stemmer.

Etter valget gikk Siumut inn i forhandlinger med Demokraatit og Atassut. De tre partiene presenterte en felles regjeringserklæring den 4. desember, og ministerpostene ble fordelt og offentliggjort den 10. desember. Kim Kielsen ble statsminister i den nye regjeringen. Regjeringen ble formelt innsatt av Landstinget to dager senere. På forhånd var det ventet at Siumut ville søke et samarbeid med Partii Naleraq med Atassut som støtteparti, eventuelt et samarbeid med Inuit Ataqatigiit. Både Inuit Ataqatigiit og Partii Naleraq gikk til valg på en folkeavstemning om uranutvinning, noe som trolig var årsaken til at disse konstellasjonene ble utelukket.

## Valgresultat
Det var 40&nbsp;382 stemmeberettigede og 29 187 godkjente stemmer, en valgdeltagelse på 72,8 %:

## Referanser
Philippe Henriot

**Philippe Henriot** (født 7. januar 1889 i Reims, død 28. juni 1944 i Paris) var en fransk politiker, journalist, poet og kollaboratør. Han er mest kjent for å ha vært informasjonsminister i Vichyregimet fra desember 1943 til sin død i juni følgende år. Han hadde tidligere vært medlem av Frankrikes deputertekammer 1932–1936 og 1936–1940.

## Liv og virke
### Bakgrunn
Henriot stammet fra en katolsk konservativ familie. Hans far var en kollega av marskalk Philippe Pétain fra den tid de begge fikk sin miniltære utdannelse ved militærakademiet École spéciale militaire de Saint-Cyr. 

### Karriere
Henriot var lærer ved en katolsk skole i Gironde. Senere gikk han over til den høyreekstreme Fédération républicaine, og for dette partiet satt han under den tredje franske republikk for valgkretsen Bordeaux i nasjonalforsamlingen fra 1932 til 1936.

Hans taler fra denne tiden viser at han var antisemitt, antikommunistisk, antiparlamentarisk og anti-frimurer. Lenge var dette til en dypt antitysk innstilling. Blant hans hovedmål i det politiske engasjement var kommunismen, den spanske republikk og politikeren André Marty. 

I 1938 ble Henriot en glødende tilhenger av Münchenavtalen, og støttet i 1940 Pétains politikk, hans Révolution nationale og Vichyregimet med bidrag til de kollaborasjonistiske organenr *Gringoire* og *Je suis partout*, Etter Det tredje rikes angrep på Sovjetunionen (Operation Barbarossa) i 1941 radikaliserte han seg og støttet også Nazi-Tyskland. Senere ble han med i Milice française. 

Etter eget utsagn gikk han over til den tyske side fordi han så det som nødvendig i bekjempelsen av bolsjevismen. Han gjorde karriere innen Vichyregimets propagandaapparat under årene som fulgte og ble i desember 1943 utnevnt til informasjonsminister. Han kom dermed også til å bli dets propagandasjef og offisielle talsperson. Under sin tid som minister lot han blant annet skape en rekke radioprogrammer som formidlet antisemittisk og tyskvennlig propaganda via den Vichykontrollerte radiostasjonen Radio Paris. Han deltok personlig i mange av sisse programmer. Han havnet også i en propagandakrig med den frie franske radiostasjonen Radio Londres, som sendte fra London, og dens frontfigurer Pierre Dac og Maurice Schumann.

Philippe Henriots rolle som Vichyregimets talsperson og propagandasjef gav ham tilnavnet *Frankrikes [[Goebbels]]*.

Den 28. juni 1944, mindre enn to månrder før befrielsen av Paris, ble han myrdet av medlemmer av motstandsfolk. Han fikk statsbegravelse i Paris og begravelsesseremoneien  ble holdt i Notre Dame.

## Verker
* *Les Méfaits de la Franc-Maçonnerie*. Ligue nationale anti-maçonnique, Paris 1934
* *Le 6 février*, Flammarion, Paris 1934
* *Comment mourut la paix — Le procès des responsables*, Éditions de France, 1941
* *Philippe Henriot vous parle au radio-journal de France*, parution hebdomadaire, 1944.

## Referanser


## Eksterne lenker
* BBC History Magazine's Podcast (Juli 2010)
Karuri

**Karuri** er en by i Kiambu fylke i Kenya, omtrent 20 km nord for Nairobi. Byen dekker et areal på 46&nbsp;km², og hadde 129&nbsp;934 innbyggere ved folketellingen 2009. Karuri er en forstad til hovedstaden, og vokser raskt på grunn av lavere boligpriser.

## Referanser
Ukunda

**Ukunda** er en by i Kwale fylke i Kenya. Den ligger ved kysten mot Indiahavet ved siden av Diani Beach, 30 kilometer sør for Mombasa og 76 km nord for grensen med Tanzania. Byen hadde 62500 innbyggere ved folketellingen 2009.

Ukunda lufthavn ligger like ved byen.
Mártély

**Mártély** er en bygd i storkommunen Hódmezővásárhely, i Csongrád fylke, på den sørlige sletten (Dél-Alföld) i det sørøstlige Ungarn.

## Transport
* Bygden kan nås med tog på linjen MÁV 130 (Szolnok–Hódmezővásárhely–Makó). Jernbanestasjonen ligger mellom stasjonene Mindszent og Hódmezővásárhelyi Népkert.
* Fylkesveien 4521 går gjennom Mártély, og forbinder bygden med Szentes, Szegvár, Mindszent og Hódmezővásárhely. På denne strekningen går det også busser. Noen av dem går videre til Szeged.

## Et stykke Norge
Gjennom støtteordningen Norway Grants har Norge finanisert et opplæringssenter i Mártély. Opplæringssenteret ble bygget som en del av prosjektet Environment Protection - Environmental Education: Establishment of a Regional Environmental Training Centre - HU0076. Prosjektets totale økonomiske størrelse var på € 292 304.

## Referanser
Storelva (Dåfjord i Karlsøy)

**Storelva** (også kalt **Vassbottelva**) er ei elv på Ringvassøya i Karlsøy kommune i Troms. Elva er  lang og har et nedbørfelt på . Middelvannføringen ved munningen er . Den har utspring fra Soltindvatnet (154 moh.) og munner ut lengst sør i Dåfjorden.

## Referanser
SBBK

**SBBK** er en forkortelse for blant annet:

* Spånga/Bromstens BK, en svensk bandyklubb som ble stiftet 12. juni 1997 etter en sammenslåing av bandyklubbene Spånga IS BK og Bromstens BK. 
* Stjørdal Basketballklubb, en basketballklubb i Stjørdal.
Ola Dekko

**Ola Dekko** («Store-Dekken») (født 1858, død 1950) var en spillemann fra Ål i Hallingdal.

Dekko kom fra en spillemannsslekt, både bestefaren og onkelen var velkjente spillemenn i dalen. Han spilte mye rundt i dalen i forskjellige bryllup på samme tid som Tor Grimsgard. Han har selv fortalt i et intervju i *[[Nationen]]* at han spilte i rundt 300 bryllup. 

Dekko ble kalt «Store-Dekken» siden han hadde en yngre bror som også spilte fele og hette Ola. Ola Dekko var nyskapende, og bygde ut eldre og knappere slåtter til de storformene som har blitt brukt i dalen senere. Han ble en viktig kilde for både Sevat Sataøen og Olav Sataslåtten.

## Referanser
Reodors Ballade

«**Reodors ballade**» («*Norwegian Sunset*») er en melodi, skrevet av danske Bent Fabricius-Bjerre til filmen Flåklypa Grand Prix.

I filmen ble den framført av hovedperson Reodor Felgen under en stjerneklar natt. Melodien er også en gjenganger gjennom filmen. Musikeren i filmen er Tommy Reilly.

Reillys elev Sigmund Groven har siden gjort melodien videre kjent, ved å framføre den på sine egne album.

## Andre versjoner
*Helene Bøksle har laget en versjon med tekst ment som en natta-sang for platen God Natt Min Skatt, kalt *Reodors vise*
*Multicyde med vokalist Silya Nymoen har samplet musikkstykket i sangen *[[Not For the Dough]]*. Musikkvideoen inneholdt scener fra spillefilmen Flåklypa Grand Prix.
*Welo/Welo Quartet har laget en versjon på jazz -albumet «Harvest Time» utgitt 2019.

## Referanser
I’m a Woman

***I'm a Woman*** kan sikte til:

* «I'm a Woman (album)», et album fra 1983
* «I'm a Woman (singel)», en singel fra 1990
Miguelete

**Miguelete** er en landsby i det sørvestlige Uruguay. Byen, som har om lag 999 innbyggere, ligger i Colonia-departementet.

## Befolkning
Miguelete har 999 innbyggere *(Beregning 2011)*

Kilde:

## Referanser


## Eksterne lenker
* Kart over Miguelete (INE) (spansk)
Reichskommissariat Moskowien

**Reichskommissariat Moskowien** (forkortet **RKM**, russisk: Рейхскомиссариат Московия) var en tiltenkt sivil okkupasjonsforvaltning Tyskland hadde planer om å opprette i de sentrale og nordre delene av europeisk Russland under andre verdenskrig. Til å begynne med var navnet planlagt å være **Reichskommissariat Russland**. Siegfried Kasche var den tiltenkte rikskommissæren for områdene, men på grunn av at de tyske styrkene ikke klarte å okkupere disse områdene forble planen urealisert.

## Eksterne lenker
* Führer Decree of July 17, 1941 establishing Reichskommissariats in the Soviet Union
I’m a Woman (singel)

***I'm a Woman*** er en sang skrevet av Sigvald Tveit og Eyvind Skeie som ble spilt inn og gitt ut på albumet *[[Dagen er din (album)|Dagen er din]]* med Wenche Myhre i 1990. Sangen ble også gitt ut på singel senere samme år.

## Referanser
Filterspiser

En **filterspiser** eller **filtereter** er et dyr som henter partikulære næringsemner fra vannmassene eller sedimentene rundt seg gjennom å filtrere ut næringspartikler. Det finnes mange filtreringsmekanismer, blant annet barder, lameller, polypper og flimmerhår. Filtersystemene står normalt i direkte forbindelse med fordøyelsesystemet. Filterspising står i motsetning til spisemåten dyr som søker opp større næringsemner og spiser det direkte. Filterspisere er enten helt eller delvis akvatiske dyr, og flertallet er marine. De regnes som en undergruppe av suspensjonsspisere.

## Tidlige filterspisere
Å leve av å filtrere vannmassene er trolig den opprinnelige formen for matfangst hos dyr. Filterspising er eneste levemåte for svamper, og også hos dyrene nærmeste encellede slektninger, krageflagelatene. I nesten alle rekker finnes det filterspisere. Hos ryggstrengdyrene gjelder dette både lansettfisk og sekkdyr. Det er en glidende overgang fra å være en filterspiser som filtrerer vannmassene til å filtrere slam og annet bunnsubstrat for samme formål. Denne gruppen kalles sedimentspisere.

Blant de eldste filterspisende artene man kjenner til er et 520 millioner år gammelt fossil av et inntil ganske nylig ukjent sjødyr, *[[Tamisiocaris borealis]]*, oppdaget på nordspissen av Grønland og beskrevet i tidsskriftet *[[Nature]]* i mars 2014. *T. borealis* den eldste frittsvømmende større (trolig omkring 70&nbsp;cm lang) filterspisende arten man kjenner til.

## Dagens filterspisere
Svært mange filterspisere er stasjonære, fastsittende organismer, som muslinger, armfotinger, mosdyr, nesledyr, entoprocter og de fleste sekkdyr, men det finnes også frittlevende drivende (planktoniske) filterspisere, som for eksempel salper og larver av mange krepsdyr, og endog aktive dyr som søker opp konsentrasjoner i den akvatiske mikrofaunaen, som krill og større dyr som flamingoer, mange typer fisk (inkludert mange haier) og alle bardehvaler. Faktisk er både verdens største fisk, hvalhaien, og verdens største pattedyr, blåhvalen, filterspiser.

Fastsittende filterspisere har gjerne et skall eller en annen form for beskyttelse mot rovdyr. Blant de mest kjente skallbærende filterspisere er muslinger og armfotinger, men også rur (fastsittende krepsdyr), posthornmark, mosdyr og pterobranchier skiller ut skall som beskyttelse. Entoprocter og sekkdyr har i stedet en seig ytterhud, og salper har en slimkokong som beskytter dem. Lansettfisk graver seg ned i substratet, med bare hode og gjellene stikkende opp.

## Referanser
Reichskommissariat Kaukasus

**Reichskommissariat Kaukasus** (russisk: Рейхскомиссариат Кавказ, georgisk: კავკასიის რაიხსკომისარიატი) var en tiltenkt sivil okkupasjonsforvaltning Tyskland hadde planer om å opprette i Kaukasus under andre verdenskrig. I motsetning til de fem andre planlagte reichskommissariatene var det tiltenkt at urbefolkningene skulle ha forskjellige former for autonomi.

## Referanser


## Eksterne lenker
* Forming Volunteers in German forces
Chamberlain (Uruguay)

**Chamberlain** er en by i departementet Tacuarembó i det nordlige Uruguay.

## Befolkning
Chamberlain hadde 52 innbyggere i 2004.

Kilde:

## Referanser


## Eksterne lenker
* Tacuarembó, offisielle sider (spansk)
* Kart over Chamberlain (INE)
Salangselva

**Salangselva** (også kalt *Salangsdalselva*) er ei elv i Salangen og Bardu kommuner i Troms. Den renner nordover gjennom Salangsdalen i Bardu og munner ut i Sagfjorden ved Sjøvegan i Salangen. Elva er 50,1 kilometer lang, eller 66,0 kilometer regnet fra fjerneste kilde. Den har et nedbørfelt på  og middelvannføringen ved munningen er .

## Elvas løp
Salangselva dannes ved samløpet av Stordalselva og Røddalselva, som begge har sine øverste kilder i Narvik i Nordland. Elvene løper sammen like sør for Bones i Bardu, og like etter kommer Budalselva inn fra øst. Ved Bones rant tidligere både Salangselva og Budalselva i store meandere over de flate elveslettene. Under et flomsikringsprosjekt på midten av 1980-tallet ble imidlertid begge elvene kanalisert og elveløpene rettet ut over en strekning på drøyt tre kilometer. I 2006 og 2007 ble deler av det gamle elveløpet restaurert.

Fra Bones renner elva mot nordvest i et rolig løp avbrutt av mindre fosser. Ved Lund snur elva mot nord, og dalen blir trangere. Ved Skogstad kommer Jørenelva inn fra øst. Ved Forset blir dalen igjen videre og elva roligere, og fra øst kommer Liveltskardelva, som renner parallelt med hovedelva over tre kilometer før de motes ved Lundamo. Nord for Brandvoll snur elva mot vest og faller først gjennom Langfossen og deretter Kistefossen ned mot slettene øst for Øvervatnet i Salangen. På slettene danner elva vide meandere og før den renner ut i Øvervatnet tar den inn sideelvene Masterbakkelva fra sør og Bekkebotnelva fra nord. En kort elvestubb kalt Strokken knytter Øvervatnet til Nervatnet, og herfra renner elva videre til munningen i Sagfjorden ved kommunesenteret Sjøvegan. Denne siste elvestrekningen kalles også Tømmerelva.

## Vern
Vassdraget ble vernet mot kraftutbygging i Verneplan I for vassdrag i 1973. En del av fjellområdene lengst sørøst i nedbørfeltet ligger innenfor Rohkunborri nasjonalpark.

## Referanser
Juanicó

**Juanicó** er en by i kommunen Canelones i Canelones-departementet i det sørlige Uruguay. Byen har  innbyggere. 

## Historie
Juanicó ble grunnlagt i 1872.

## Befolkning
Juanicó har  innbyggere *(Beregning 2011)*

Kilde:

## Transport
 Ruta 5 forbinder Juanicó med Parada Cabrera, Canelones, Florida og Rivera.

## Referanser


## Eksterne lenker
* Canelones, offisielle sider (spansk)
* Kart over Juanicó (INE)
Zapicán

**Zapicán** er en by  i Lavalleja-departementet i det sørlige Uruguay. Byen har om lag 553 innbyggere. Zapicán ble grunnlagt i 1887 av Pablo Fernández.

## Befolkning
Zapicán har 553 innbyggere *(Beregning 2004)*

Kilde:

## Referanser


## Eksterne lenker
* lavalleja.gub.uy – Lavalleja, offisielle sider
* Kart over Zapicán (INE)
Reichskommissariat Turkestan

**Reichskommissariat Turkestan** (forkortet **RKT**) var en tiltenkt sivil okkupasjonsforvaltning Tyskland hadde planer om å opprette i Turkestan under andre verdenskrig. Den sovjetiske historikeren Lev Bezymenski hevdet at **Panturkestan**, **Großturkestan** og **Mohammed-Reich** ble vurdert som navn på territoriet.

Forslaget om å opprette et Reichskomissariat i regionen ble fremsatt av Alfred Rosenberg, men det ble midlertidig nedstemt av Adolf Hitler på grunn av at han mente at målet burde være avgrenset til Europa inntil videre.

## Territorial planlegging
Rosenbergs plan for provinsen inkluderte sovjetrepublikkene Kasakhstansk SSR, usbekisk SSR, turkmensk SSR, tadsjikisk SSR og kirgisisk SSR. Befolkningen i området var ikke homogent av tyrkisk etnisitet (spesielt Tadsjikistan som i hovedsak er av iransk opprinnelse, og innbyggerne snakker i hovedsak persisk), men de deler den samme religionen (islam). Planen var at provinsen også skulle inkludere territoriene Altaj, Tatarstan og Basjkortostan, på bakgrunn av at de deler samme religion og etnisitet. Noen kilder nevner også en mulig inkludering av Mari El og Udmurtia, selv om befolkningen i disse områdene var av uralsk herkomst.

## Referanser
Sekundær kroppshule

**Sekundær kroppshule** eller **coelom** er en åpning inne i kroppen der innvollene ligger. De mest primitive dyrene, slike som nesledyr og flatormer har ikke noen sekundær kroppshule. Maneter har ingen indre organer, men hos flatormene ligger tarmen innleiret i kroppens vev.

## Funksjon
Hos høyere dyr finnes forskjellige former for sekundære kroppshuler, der tarmene og andre organer ligger mer eller mindre fritt. Dette tillater organene å bevege seg uavhengig av kroppen egne bevegelser og gir mulighet for peristaltiske bevegelser i tarmene og en pumpesystem (hjerte) for kroppsvæsker (sirkulasjonssystem).

En velutviklet sekundær kroppshule er derfor en forutsetting for at et dyr kan ha effektiv fordøyelse og sirkulasjon, og derved kunne være stort og aktivt. Maneter kan vokse seg store ved at det indre laget består av gelé uten særlig stoffskifte, mens de aktive cellene bare utgjør et tynt lag ut mot vannmassene. Alle andre større dyr har for høyt stoffskifte til at kroppens celler kan ligge leiret inn i en massiv kropp uten noen form for indre åpninger.

## Eucoelomater, pseudocoelomater og acoelomater
Et fullt utviklet kroppshulesystem finnes hos mange dyregrupper, og har utviklet seg minst to ganger uavhengig av hverandre hos deuterostomier (ryggstrengdyr og pigghuder) og protostomier (de fleste andre rekker). Hos disse dyrene dannes kroppshulen som åpninger i mesodermen under fosterutviklingen. I det ferdig utviklede dyret vil og både innsiden av kroppshulen og utsiden av de indre organene er kledd i mesothelium. Slike dyr kalles **eucoelomater**.

En del grupper med mindre dyr har en såkalt «falsk» kropshule, der tarm og gonader ligger badet rett i en væskefullt hule, uten å være pakket i mesothelium. En slik kroppshule gir mindre effektiv sirkulasjon og utstkillelse av avfallstoffer, og disse dyrene er avhengige av å være lange og tynne, slik at avfallstoffer kan diffundere bort over overflaten. Slike dyr er derfor stort sett ganske små. Dyr med dette systemet kalles **pseudocoelomater**, og den vanligste dyregruppen med dette systemet er rundormer.

Dyr uten sekundær kroppshule kalles **acoelomater**. Foruten nesledyr og flatormer omfatter de acoelomate dyrene rekkene Nemertea, Gastrotricha, Entoprocta og Gnathostomulida.

## Referanser
NM i terrengløp 2013

**Norgesmesterskapet i terrengløp 2013** var en del av NM i friidrett 2013. NM kort løype ble arrangert som et eget stevne i Ringerike 13. og 14. april 2013, og NM lang løype ble arrangert i Levanger 5. oktober 2013.

## Menn
### Senior, kort løype




### Senior, stafett




### Senior, lang løype




### Junior, kort løype




### Junior, lang løype




## Kvinner
### Senior, kort løype




### Senior, stafett




### Senior, lang løype




### Junior, kort løype




### Junior, lang løype




## Eksterne lenker
* Norsk Friidrett - NM terrengløp Offisiell resultatliste 13.04.2013
* Norsk Friidrett - NM terrengløp Offisiell resultatliste 14.04.2013
* Norsk Friidrett - NM terrengløp lang løype Offisiell resultatliste Røstad, Levanger 05.10.2013
Heterostyli

**Heterostyli** betyr at samme planteart har to eller flere forskjellige oppbygginger av formeringsorganene i blomsten. To eller tre former vil finnes i samme populasjon, hvert individ har samme form på blomstene. Det er da enten lang griffel og korte pollenbærere, eller motsatt. Heterostyli kommer av gresk *hetero-*, forskjellig  og *stylos*, griffel.

Heterostyli med to forskjellige former, *distyli*, fins hos noen få plantefamilier, for eksempel nøkleblomfamilien der 91&nbsp;% av artene har dette. Tre forskjellige former, *tristyli*, fins i gjøkesyrefamilien og hos kattehale, der er det en mellomform der formeringsorganene har mellomlengde. Planter som ikke har denne egenskapen kalles **homostyle**.

Virkningen av dette er at kryssbestøvning vil skje oftere, og at selvbestøving skjer sjeldnere. Charles Darwin gjorde en berømt undersøkelse av heterostyli hos nøkleblomslekten i *[[The Different Forms of Flowers]]* (1877).

## Kilder
*John Richards: Primula, B. T. Batesford Ltd, 1993
Schloss Eggenberg (Graz)

**Schloss Eggenberg** (Eggenberg slott) i Graz er det betydeligste bygningskomplekset i barokk stil i Steiermark. Med dets bevarte ulike tilbygg, de omfattende haveanleggene så vel som med samlinger fra Universalmuseum Joanneum oppbevart i palasset og parket er Schloss Eggenberg en av de høyest verdsatte steder i Østerrike. Med dets konstruksjon og historie viser det den omskiftelige skjebne til en av de mektigste dynastier i Steiermark. I 2010 ble Schloss Eggenberg anerkjent for dets bidrag til kulturhistorien ved at det ble oppført på UNESCOs liste over Verdensarven.

Palasset ligger på den vestlige utkanten av distriktet Eggenberg i Graz. I det nordlige hjørnet av palasset er det en «planetarisk hage» og et Lapidarium med steinarbeid fra romersk tid i tillegg til inngangen til det nye arkeologiske museum som blant annet har kultvognen fra Strettweg. Palasset huser en numismatisk samling, plassert rom som før ble brukt av  Balthasar Eggenberger, eier av den keiserlige myntverket i senmiddelalderen og utstillingen i Alte Galerie, en samling av kunstverk fra middelalderen til tidlig moderne periode som dekker fem århundrer av europeisk kunsthistorie. Palasset var i privat eie til 1939, da det ble tatt over av delstaten Steiermark og drives idag under museumskomplekset Universalmuseum Joanneum.

## Eksterne lenker

* Praktrom og hager på Schloss Eggenberg , fra nettstedet Universalmuseum Joanneum (tysk)
* Om Schloss Eggenberg, fra nettstedet burgen-austria.com (tysk)
NM i halvmaraton 2013

**Norgesmesterskapet i halvmaraton 2013** var en del av NM i friidrett 2013, og ble arrangert under Fjord Norway Half Marathon i Knarvik i Hordaland 31. august 2013. 

## Menn
### Senior




### Junior U22




## Kvinner
### Senior




### Junior U22




## Referanser


## Eksterne lenker
* Knarvik Mila 2013 resultater (.xls)
Stormogul

**Stormogul** (offisiell benevnelse *badshah*), eller *store mogul*, var den tittel som herskeren over Mogulriket var kjent under, og som hersket over store deler av India fra 1526 til 1858 til det ble annektert av Storbritannia i 1858 etter opprøret året før, og omgjort til Britisk India. Fra 1648 og fram til den siste stormugulen ble avsatt hadde de sin residens i Det røde fortet i Delhi.

## Indiske stormoguler

## I populærkulturen
Tittelen blir brukt om offiserene i Hakkespettene i tegneserien *[[Donald Duck]]*.
Militæradministrasjon (Nazi-Tyskland)

Under Andre verdenskrig opprettet Nazi-Tyskland administrative enheter i okkuperte land som var styrt og organisert av militæret. Disse administrative enhetene var kjent som militær administrasjoner (Tysk: Militärverwaltung). Militær administrasjonen var forskjellig fra Reichskommissariat ved at de var ledet av en *Militärbefehlshaber*, mens Reichskommissariat var ledet av en politiker fra NSDAP.

## Se også
* Reichskommissariat
New Zealands sentralbank

**New Zealands sentralbank** (engelsk: **Reserve Bank of New Zealand**) er sentralbanken på New Zealand. Sentralbanken ble etablert i 1934, og nåværende sentralbanksjef er Graeme Wheeler.  

## Historie

Før sentralbankens etablering var det de store bankene som utstedte valuta på New Zealand. Storbritannia jobbet for at New Zealand skulle etablere en sentralbank etter modell av Bank of England, men New Zealands regjering ønsket ikke dette. Gjennom 1920- og 30-tallet endret imidlertid regjeringen holdning, bl.a. etter at Otto Niemeyer i 1930 anbefalte New Zealand å etablere en sentralbank. New Zealand ba Niemeyer om anbefaling om valutapolitikk, da han var i Australia, og ble anbefalt å etablere en sentralbank. Regjeringen var fortsatt ikke overbevist, men bl.a. synliggjorde Den store depresjonen behovet for en bedre kontroll med valutakurs og valutareserver, derfor begynte finansminister Joseph Gordon Coates, sammen med bl.a. Bernard Ashwin, å utvikle lovgivingen rundt en sentralbank. 

Den 1. april 1934 ble sentalbankloven vedtatt (*Reserve Bank Act 1934*), og 1. august samme år var sentralbanken i drift, med Leslie Lefeaux som sentralbanksjef. Han var tidligere sjefkasserer i Bank of England. Sentralbanken utstedte i 1934 sin første pengeserie, og de private bankenes sedler gikk ut av omløp. Den første pengeserien var midlertidig, men den andre serien, som ble utgitt i 1940, var i sirkulasjon fram til 1967 da den ble konvertert til desimalsystemet. I 1989 fikk sentralbanken også ansvaret for landets mynter. 

Sentralbankloven er revidert flere ganger. Det kom mindre endringer i 1936, 1950 og 1960, og i 1964 ble den kraftig revidert. Sentralbankens oppgaver har også blitt tilpasset landets økonomiske situasjon gjennom årene, bl.a. ga sentralbankloven av 1989 sentalbanken som hovedoppgave å bruke pengepolitikk for å redusere inflasjonen, som var et stort problem. 

Fra slutten av 1980-tallet reduserte sentralbanken antall ansatte, fra over 600 på det meste, til bare 170 i 2002. Dette økte til ca. 230 i 2009. 

## Sentralbanksjef
Pr desember 2014 er Graeme Wheeler sentralbanksjef. Han ble utnevnt i juni 2012, og overtok som sentralbanksjef i september 2012. Han overtok da etter Alan Bollard, som hadde sittet siden 2002. 

Visesentralbanksjefer er Grant Spencer og Geoff Bascand.

## Se også
* Liste over verdens sentralbanker

## Referanser


## Eksterne lenker
* 
*
Reichskommissariat Don-Wolga

**Reichskommissariat Don-Wolga** var en tiltenkt sivil okkupasjonsforvaltning Tyskland hadde planer om å opprette i Don-Volga regionen under andre verdenskrig. Et annet navn på område som ble brukt var **Dongebiet** (Don-territoriet). Grensene skulle strekke seg fra Azovhavet og opp til Tysk-Volga SSR. Det var planlagt at hovedstaden skulle være Rostov-na-Donu. Den nasjonalsosialistiske ideologen Alfred Rosenberg utpekte ministerpresidenten av  Fristaten Braunschweig, Dietrich Klagges, som rikskommissær.

Fem okkupasjonsforvaltninger i øst var den opprinnelige planen, men i mai 1941 ble planen redusert til fire administrative enheter. Etter forslag fra Rosenberg aksepterte Adolf Hitler at Don-Wolga skulle deles mellom forvaltningsorganene Reichskommissariat Ukraina og Reichskommissariat Kaukasus.

## Referanser
Salangsdalen

**Salangsdalen** er et dalføre i Bardu kommune i Troms. Den strekker seg fra Bones i sør til grensen mot Salangen, vest for Setermoen i nord. Salangselva renner nordover gjennom dalen.

Europavei 6 går gjennom den midtre og nordlige delen av dalen, mens fylkesvei 161 går sørover til enden av dalen ved Bones.  Polar Park (tidligere Polar Zoo) ligger i sør i Salangsdalen, og ikke langt unna ligger Salangsdalen kapell. Vestgrensa til Rohkunborri nasjonalpark ligger like øst for dalen i sør.
Frysing

**Frysing** eller **størkning** betegner faseovergangen fra flytende (væske) til fast stoff. De fleste kjente stoff kan opptre i tre *faser*: fast, flytende og gassfase. Frysing eller størkning betegner altså overgangen mellom de første to fasene. Den motsatte prosessen kalles smelting.

## Frysepunkt

Temperaturen der et rent stoff fryser kalles frysepunkt eller størkningspunkt. Normalt er dette lik smeltepunktet, men er vanskeligere å måle fordi mange stoffer kan underkjøles hvis betingelsene for krystallisering ikke er til stede. Frysepunktet til vann er for eksempel 0&nbsp;°C, men uten frysekjerner kan en få underkjølt vann helt ned til −42&nbsp;°C. Det motsatte er ikke tilfelle: is kan ikke varmes opp over smeltepunktet uten å smelte, gitt nok tid. Både frysepunkt og smeltepunkt er trykkavhengig, men i mindre grad enn kokepunkt.

## Frysing av blandinger

For en blanding av forskjellige stoffer vil typisk de ulike stoffene i blandingen ha ulike smeltepunkt. Dette utnyttes i fraksjonell størkning og andre teknikker for å skille stoffer fra hverandre eller øke renheten til et stoff.

## Frysing som konservering

Frysing er en vanlig metode for konservering av mat. Når vanninnholdet i maten fryser til is vil bakterievekst og kjemiske reaksjoner som fører til foråtning gå mye saktere.

Frysing av grunnen er en metode for å gjøre den vanntett og/eller sterkere, og kalles for grunnfrysing. 

## Eksterne lenker
*
Grisebåene

**Grisebåene** (svensk: *Grisbådarna*) er en rekke grunner og undervannsskjær i svensk farvann, omkring 15 km sydvest for Hvaler og 18 km vest av Strömstad i Sverige.

I forbindelse med det rike hummerfisket ved Grisebåene på slutten av 1800-tallet oppstod det en tvist mellom Norge og Sverige om hvilket land grunnene tilhørte, idet grensetraktaten av 1661 var uklar på dette punktet. Tvisten ble løst ved kjennelse av en voldgiftsrett 1909, hvoretter havgrensen skulle trekkes slik at Grisebåene ble svensk og de nærliggende Skjøttegrunnene ble norsk havterritorium.

Det ble fra norsk side hevdet at Grisebåene *alltid* hadde tilhørt Norge, men dette kunne ikke bevises - og det er mulig at dette skyldes gjengs oppfatning fra tiden før Båhuslen ble avstått til Sverige i 1658.

## Referanser
Madagaskarpingvinene

***Madagaskarpingvinene*** er en animasjonsfilm fra , regissert av Eric Darnell og Simon J. Smith, med Tom McGrath, Chris Miller, Conrad Vernon, Christopher Knights, Benedict Cumberbatch og John Malkovich som originale hovedstemmer.

Blant de norske stemmene finnes Anders Hatlo, Duc Mai The, Hauk Heyerdahl, Mads Ousdal, Jon Øigarden, Stig Henrik Hoff, Robert Stoltenberg, Johannes Joner, Charlotte Frogner og Simon Andersen.

Filmen hadde kinopremiere i Norge 25. desember 2014.

## Handling
Pingvinene vi kjenner fra *[[Madagaskar (film)|Madagaskar]]*-filmene, Skipper, Kowalski, Rico og Menig, forener seg med agentgruppen Nordavinden, som har som mål å stoppe den onde Octavius Brine fra å ødelegge verden slik vi kjenner den.

## Stemmegivere
### Original versjon
* Tom McGrath som Skipper
* Chris Miller som Kowalski
* Christopher Knights som Private
* Conrad Vernon som Rico
* John Malkovich som Dave
* Benedict Cumberbatch som Classified
* Ken Jeong som Short Fuse
* Annet Mahendru som Eva
* Peter Stormare som Corporal
* Andy Richter som Mort
* Danny Jacobs som King Julien
* Sean Charmatz som Cricket
* Werner Herzog som Documentary Filmmaker

## Referanser


## Eksterne lenker
* 
*
Farvann

**Farvann** eller **farvatn** betegner et område med sjø, hav eller fjord hvor fartøyer kan navigere. Et kystnært farvann er like kupert under vannet som på land, og derfor oppmerket med ulike sjømerker som angir skjær og båer, og hvor *hovedfarleder* er angitt (belyst) av fyrlykter og omtalt i farvannsbeskrivelser f.eks. *Den norske los* eller tilsvarende utenlandske publikasjoner. Et par kilometer eller nautiske mil utenfor kysten betegnes som internasjonalt farvann og territorialfarvann.

## Se også
*Vannvei
Kim Kielsens andre regjering

**Kim Kielsens andre regjering** var Grønlands regjering fra 12. desember 2014 til 27. oktober 2016. Etter landstingsvalget i 2014 innledet Siumuts partileder Kim Kielsen forhandlinger med Demokraatit og Atassut. Kielsen ledet samtidig en midlertidig regjering. De tre partiene presenterte en regjeringserklæring den 4. desember. Regjeringen tiltrådte ved innsettelsesvedtak i Grønlands landsting den 12. desember.

## Referanser
Fylkesvei 760 (Rogaland)

**Fylkesvei 760 i Rogaland** gikk mellom Utbjoa i Vindafjord og Sydnes i Kvinnherad. Veien var en ren fergestrekning, og del av fergesambandet Fjelberg–Sydnes–Utbjoa–Skjersholmane.

2019 ble strekningen del av fylkesvei 543.

## Kommuner og knutepunkter

* fra Utbjoa til  Ølsvågen
* Ferge fra Utbjoa

* til Sydnes
* fra Sydnes til  Landa og via  ferge til  Skjersholmane i Stord

## Referanser


## Eksterne lenker
* Vegvesenets vegkart
Bøyestikk

**Bøyestikk** eller **fenderstikk** som den også kalles er en nyttig måte å fortøye båten til en bøye, ring eller rekkevaier. Den er sikker for fortøying over tid.

Bøyestikk slåes ved å 
# la tampen ta (en eller bedre) to tørn rundt bøyen, ringen eller rekkevaieren, 
# deretter en halvturn rundt langparten, og et turn rundt bøyen i motsatt retning til de første to (en kontratørn), 
# for deretter å avslutte med en dobbel halvstikk rundt langparten.

Lignende stikk som benyttes for å slepe en båt bak en annen, bygger på samme prinsipp og kalles med navn som **trossestikk**, **pullertstikk**, **slepestikk**. Pollerstikk ligner også men brukes til samme formål som bøyestikk. Typisk knyttes de med følgende 3 trinn:
# ta en eller flere tørn med tampen rundt pullerten for å bestemme festested på tauets stående part
# ta en eller flere alternerende kontratørn og tørn slått med bukt på tampsiden rundt stående part og deretter pullert for å øke friksjonen og sikre mot at belastningen på stående part suger tampen inn og dermed løsner festet.
# avslutte med en eller flere halvstikk rundt stående part eller pullert for å sikre stikket mot å løsne av seg selv på grunn av bevegelser av tampen under bruk

## Referanser
Pollerstikk

**Pollerstikk** er en nyttig måte å fortøye båten til en poller. Den er relativt sikker for fortøying, og enklere en Bøyestikk. Bøyestikk er å foretrekke for fortøyning over tid.

Pollerstikk slåes ved å la tampen ta en eller to turn rundt polleren, deretter en halvturn rundt langparten, og et turn rundt polleren i motsatt retning til de(n) første, for deretter å låse tampen med en halvstikk rundt polleren .

## Referanser
Naleraq

**Naleraq** (oversatt fra grønlandsk, «Holdepunkt»), er et politisk parti på Grønland.

Partiet ble stiftet i januar 2014 av Hans Enoksen, som tidligere har vært formann i Siumut og regjeringssjef på Grønland 2002–2009. Enoksen har ønsket å arbeide for distriktenes interesser og fiskeriet. Partiet ønsker også en folkeavstemning om uranutvinning. Få dager etter at Kattusseqatigiit besluttet ikke å stille liste ved nyvalget i november 2014, og partileder Anthon Frederiksen fastlo at partiet var under avvikling, meldte Frederiksen overgang til Naleraq.

Naleraq fikk valgt Hans Enoksen, Anthon Frederiksen og Per Rosing-Petersen til Landstinget ved valget i november 2014, da partiet fikk 11,6 % av stemmene. Partiet satt de første fire årene i opposisjon, men ble etter landstingsvalget i 2018 støtteparti for Kim Kielsens regjering.

Partiet het opprinnelig Partii Naleraq, men forkortet partinavnet i 2021.

## Valghistorikk
;Parlaments-/landstingsvalg

## Referanser


## Eksterne lenker
*
New Yorks borgermester

**New Yorks borgermester** er den øverste folkevalgte i New York i USA og leder av kommunens utøvende myndighet. Borgermesteren administrerer det største kommunale budsjettet i USA, på ca. 70 milliarder dollar, og har ansvar for omkring 325&nbsp;000 ansatte. New York er USAs største by og borgermesteren får dermed mye oppmerksomhet.

Borgermesterens kontor er i New York rådhus, og embedsboligen er Gracie Mansion.

Zohran Mamdani vant valget i november 2025.

## Se også
* Liste over borgermestre i New York

## Referanser


## Eksterne lenker
*